CELEX: C2005/281/19
Language: fi
Date: 2005-11-12 00:00:00
Title: Asia C-342/05: Euroopan yhteisöjen komission 19.9.2005 Suomen tasavaltaa vastaan nostama kanne

12.11.2005   
            
            
               FI
            
            
               Euroopan unionin virallinen lehti
            
            
               C 281/10
            
         Euroopan yhteisöjen komission 19.9.2005 Suomen tasavaltaa vastaan nostama kanne
   (Asia C-342/05)
   (2005/C 281/19)
   Oikeudenkäyntikieli: suomi
   Euroopan yhteisöjen komissio on nostanut 19.9.2005 Euroopan yhteisöjen tuomioistuimessa kanteen Suomen tasavaltaa vastaan. Kantajan asiamiehinä ovat M. van Beek ja I. Koskinen, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1)
            
            
               toteaa, että koska Suomen tasavalta on sallimalla säännöllisesti suden metsästyksen luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY (1) 16 artiklan 1 kohdassa vahvistettujen poikkeusperusteiden vastaisesti, Suomen tasavalta on jättänyt täyttämättä mainitun direktiivin 12 artiklan 1 kohdan ja 16 artiklan 1 kohdan mukaiset velvollisuutensa,
            
         
               2)
            
            
               velvoittaa Suomen tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin 92/43/ETY 16 artikla on poikkeus lajien suojelua koskevasta 12 artiklan tiukasta suojelujärjestelmästä, joten sitä on tulkittava suppeasti. Artiklan 1 kohdassa asetetaan kaksi ennakkoedellytystä poikkeamiselle a — e alakohtien nojalla. Ensinnäkin poikkeus ei saa haitata kyseisten lajien kantojen suotuisan suojelun tason säilyttämistä niiden luontaisella levinneisyysalueella. Toiseksi poikkeus on mahdollinen vain, jollei muuta tyydyttävää ratkaisua ole.
   Koska suden suojelun taso ei ole Suomessa suotuisa ja on muita vaihtoehtoisia tapoja käytettävissä sekä susien pyyntilupia myönnetään säännöllisesti ilman, että on asianmukaisesti todennettu yhteys erityisen merkittävää vahinkoa aiheuttaviin yksilöihin, susien metsästys on Suomessa sallittu laajuudessa, joka ylittää direktiivin 92/43/ETY 16 artiklan 1 kohdassa vahvistetut edellytykset.
   
      (1)  EYVL, Erityispainos 1994,15/Nide 11, s. 114